Ar galėčiau paprašyti, kad pakeltų rankas
arba paplotų
skirtingų kartų atstovai?
Man įdomu, kiek
čia yra trimečių - dvylikmečių.
(Juokas)
Nė vieno, ar ne?
Na gerai.
Aš kalbėsiu apie dinozaurus.
Ar atsimenate dinozaurus, kai buvote tokio amžiaus?
(Plojimai)
Žinote, dinozaurai yra gana juokingi.
(Juokas)
Dabar mes pasuksime kitokia kryptimi.
Tikiuosi, kad visi tai suprantat.
Taigi, aš jums iš karto tiesiai pasakysiu savo kalbos idėją.
Stenkitės neišnykti.
(Juokas)
Ir viskas.
(Juokas)
Žmonės manęs dažnai klausia –
tiesą sakant, tai vienas dažniausiai užduodamų klausimų –
kodėl vaikai taip mėgsta dinozaurus?
Iš kur toks susižavėjimas?
Ir aš dažniausiai tiesiog atsakau:
„Na, dinozaurai – dideli,
kitokie ir išnykę."
Jie visi išnykę.
Na, tai nėra tiesa,
bet mes prieisime prie to vėliau.
Tai tokia tendencija:
dideli, kitokie ir išnykę.
Mano kalbos tema:
Formą keičiantys dinozaurai:
pirmalaikio išnykimo priežastis.
Na, aš manau, mes visi atsimename dinozaurus.
Jų yra visokių formų.
Visokių rūšių.
Prieš daug metų,
1900-ųjų pradžioje,
muziejai ieškojo dinozaurų.
Jie juos susirinko.
Ir tai įdomi istorija.
Kiekvienas muziejus norėjo truputį didesnio ar geresnio
nei turėjo kiti.
Taigi, jei muziejus Toronte
susirinkdavo didelį tiranozaurą,
tai muziejus Otavoje norėjo didesnio
ir geresnio.
Ir taip buvo su visais muziejais.
Taigi, visi ieškojo
didesnių ir geresnių dinozaurų.
Ir taip buvo 1900-ųjų pradžioje.
Bet maždaug 1970-siais
kai kurie mokslininkai sėdėjo
ir galvojo: „Kas per..?
Pažiūrėkite į šiuos dinozaurus.
Jie visi dideli.
O kur visi mažieji?''
Ir jie mąstė apie tai
ir netgi rašė apie tai straipsnius.
„Kur yra maži dinozaurai?''
(Juokas)
Na, nueikite į muziejų ir pamatysit;
pamatysit, kiek dinozaurų jauniklių ten yra.
Žmonės galvojo – ir tai iš tiesų buvo problema –
žmonės galvojo,
kad jei jie būtų radę mažus dinozaurus,
jauniklius dinozaurus,
jie būtų juos lengvai atpažinę.
Turėtume didelį dinozaurą
ir mažesnį dinozaurą.
Bet jie turėjo tik didelius dinozaurus.
Ir dėl to kalti du dalykai.
Pirma, mokslininkai turi ego,
ir mokslininkai mėgsta duoti dinozaurams pavadinimus.
Jie mėgsta duoti pavadinimus viskam.
Kiekvienam patinka turėti gyvūną, kuriam pats davė pavadinimą.
(Juokas)
Taigi, kiekvieną kartą kai jie atrasdavo ką nors kas atrodydavo šiek tiek kitaip,
jie jį pavadindavo šiek tiek kitokiu vardu.
Ir žinoma, nutiko taip, kad
mes turime daugybę skirtingų dinozaurų.
1975-aisiais
kažkieno galvoje užsidegė lemputė.
Dr. Peter Dodson
iš Pensilvanijos universiteto
galų gale suprato,
kad dinozaurai augo
taip kaip paukščiai,
o tai skiriasi
nuo to kaip auga ropliai.
Tiesą sakant,
jis naudojo paukštį kazuarą kaip pavyzdį.
Ir tai gana sumanu: kazuaras
arba bet koks kitas paukštis, kuris turi skiauterę ant galvos,
pirmiausia pasiekia
80 procentų suaugusiojo kūno svorio
ir tik tada pradeda augti jo skiauterė.
Tik pagalvokit apie tai.
Jie iš esmės išlaiko savo jauniklišką išvaizdą
labai ilgai.
Taigi, alometrinė kaukolės ontogenezė
yra santykinis kaukuolės augimas.
Taigi, matote,
kad jei rastumėte tokį,
kuris būtų užaugęs tik 80 procentų,
ir nežinotumėte, kad jis išaugs į kazuarą,
jūs manytumėt, kad tai du skirtingi gyvūnai.
Tai buvo problema
ir Peter Dodson atkreipė į ją dėmesį
naudodamasis ančiasnapiais dinozaurais
tada vadintais hipakrozaurais.
Ir jis pademonstravo,
kad jei turėtume jauniklį ir suaugusį hipakrozaurą
ir įsivaizduotume kaip turėtų atrodyti vidurkis tarp jų dviejų,
jei dinozauro augimas būtų linijinis,
tai jis turėtų maždaug per pus mažesnę
skiauterę nei suaugęs dinozauras.
Tačiau iš tikrųjų paauglys dinozauras
sveriantis 65 procentus suaugusio dinozauro svorio
neturėjo jokios skiauterės.
Tai įdomu.
Štai čia
žmonės ir vėl paklydo.
Turiu omeny, kad jei jie
būtų priėmę Peter Dodson darbą,
tai mes turėtume daug mažiau dinozaurų
nei turime dabar.
Bet mokslininkai turi ego,
jiems patinka duoti daiktams pavadinimus.
Ir taigi jie pradėjo vadinti dinozaurus,
nes jie buvo skirtingi.
Dabar mes turime būdų patikrinti
ar dinozauras ar bet kuris kitas gyvūnas
yra jaunas ar senas.
Tai daroma perpjaunant jų kaulus.
Bet pjaustyti dinozauro kaulus,
turbūt įsivaizduojate, yra sunki užduotis,
nes muziejuose
kaulai yra branginami.
Nueini į muziejų, kur jie labai rūpinasi kaulais.
Jie deda juos į poroloną, mažus konteinerius.
Jie gerai prižiūrimi.
Jiems nepatinka, jei ateini
ir nori juos perpjauti pjūklu ir pažiūrėti į vidų.
(Juokas)
Taigi, paprastai jie neleidžia to daryti.
Bet aš turiu muziejų
ir aš renku dinozaurus
ir galiu savuosius prapjovinėti.
Tą aš ir darau.
(Plojimai)
Taigi, prapjauni mažą dinozaurą –
viduje jis labai porėtas kaip A.
O jei prapjauni vyresnį dinozaurą,
jis labai masyvus.
Iš kart gali pasakyti, kad tai subrendęs kaulas.
Taigi, tikrai lengva juos atskirti.
Aš noriu
parodyti jums šituos.
Šiaurės Amerikoje, Jungtinių Valstijų šiaurinėse lygumose
ir pietinėse Albertos ir Saskačevano lygumose
yra toks uolienų darinys vadinamas Hell Creek Formation,
kur randami paskutiniai Žemėję gyvenę dinozaurai.
Ir jų yra 12 –
juos kiekvienas atpažįsta –
turiu omeny 12 pirminių dinozaurų,
kurie išnyko.
Taigi, mes juos tuoj įvertinsime.
Tai yra panašu į tai, ką aš dirbu.
Taigi, su savo studentais, su savo darbuotojais
mes juos prapjovinėjome.
Kaip suprantate,
prapjauti didelį kaulą yra viena,
bet kai nueini į muziejų
ir sakai: „Ar jūs neprieštarautumėte jei aš perpjaučiau
jūsų dinozauro kaukuolę?",
jie sako: „Eikit iš čia".
(Juokas)
Taigi, čia yra 12 dinozaurų.
Ir pirmiausia pažiūrėkime į šiuos tris.
Taigi, šitie dinozaurai vadinami pachicefalozaurais.
Ir visi žino, kad
šie trys gyvūnai yra giminingi.
Yra spėjama,
kad jie susiję
kaip pusbroliai ar kažkas panašaus.
Bet niekas niekad nepagalvojo,
kad jie gali netgi labiau susiję.
Kitaip tariant,
žmonės žiūrėjo į juos ir matė jų skirtumus.
Bet visi žinote,
kad jei norite nustatyti,
ar esate giminės su savo broliu ar seserim
jūs negalite spręsti pagal skirtumus.
Jūs galite spręsti apie giminystės ryšius
pagal panašumus.
Taigi, žmonės žiūrėjo į šituos
ir kalbėjo apie tai, kokie jie skirtingi.
Pachicefalozauras turi didelę, storą kupolo formą ant galvos
ir kelis mažus iškilumus ant pakaušio,
ir keletą gumbų and nosies galo.
O stigimolokas, kitas dinozauras
gyvenęs tuo pačiu laiku,
turi ragus kyšančius iš pakaušio.
Jis turi nežymų iškilumą ant galvos.
Ir keletą gumbų ant nosies.
Ir paskutinis, vadinamas drakoreksu,
Hogvartso akis.
Spėkit nuo ko kilo toks pavadinimas? Drakono.
Taigi, štai dinozauras,
kuris turi iš galvos kyšančius spyglius, jokio iškilumo ant galvos,
bet turi gumbus ant nosies.
Niekas nepastebėjo, kad gumbai ant nosies atrodė vienodai.
Buvo žiūrima į visus tris
ir kalbama, kad „šitie trys yra skirtingi dinozaurai,
ir drakoreksas turbūt yra pats primityviausiais iš jų.
O kitas yra primityvesnis nei paskutinis.
Man neaišku,
kaip jie išsprendė šituos tris.
Bet jei juos išrikiuotumėte,
jei paimtumėt tas tris kaukuoles ir išrikiuotumėte jas,
jos išsidėliotų šitaip.
Drakoreksas yra mažiausias,
stygimolokas – vidutinis,
pachicefalozauras – didžiausiais.
Pagalvotumėt,
kad jie turėjo pastebėti užuominą.
(Juokas)
Bet jie nepastebėjo.
Mes visi žinom kodėl.
Mokslininkai mėgsta duoti pavadinimus.
Taigi, jei perpjausim
drakoreksą –
aš prapjoviau mūsų drakoreksą –
ir pažiūrėsim į vidų, pamatysim, kad jis viduje porėtas,
labai porėtas.
Tai – jauniklis,
ir jis auga labai greitai.
Taigi, jis taps didesniu.
Jei prapjausit stigimoloką,
rasit tą patį.
Tas iškilumas, tas mažas iškilumas ant viršugalvio
auga labai greitai.
Labai greitai plečiasi.
Įdomu yra tai, kad spyglys and drakorekso pakaušio
augo irgi labai greitai.
O spygliai and stigimoloko pakaučio
iš tiesų yra rezorbuojami,
kas reiškia, kad jie mažėja,
o tuo tarpu iškilumas ant viršugalvio didėja.
O jei pažiūrėsim į pachicefalozaurą –
jis turi kietą iškilumą ant viršugalvio,
o maži nelygumai ant pakaušio
taip pat rezorbavosi.
Taigi turėdami šiuos tris dinozaurus,
galime, būdami mokslininkais,
galime lengvai iškelti hipotezę,
kad jie – tai to paties gyvūno
augimo stadijos.
Kas žinoma, reiškia,
kad stigimolokas ir drakoreksas
yra išnykę.
(Juokas)
Gerai.
Tai žinoma, reiškia, kad
dabar turime 10 pirminių dinozaurų.
Taigi, mano kolega Berklyje,
jis ir aš žiūrėjom į triceratopsą.
Ir prieš 2000-uosius,
(turėkit omeny, kad
triceratopsas pirmą kartą rastas 1800-aisiais)
prieš 2000-uosius, niekas nėra matęs
jauniklio triceratopso.
Kiekvienas pasaulio muziejus turi triceratopsą,
bet nė vienas neturi jauniklio.
Ir mes žinome kodėl, ar ne?
Nes visi nori turėti didelį.
Tai visi ir turi didelį.
Taigi, mes išėjom ir prisirinkom daug visko,
ir tarp to radom ir kelis mažuosius.
Jie visur.
Taigi, mes nemažai turime jų savo muziejuje.
(Juokas)
Ir visi sako, kad tai todėl, kad mano muziejus mažas.
Kai turi mažą muziejų, turi mažus dinozaurus.
(Juokas)
Pažiūrėję į triceratopsą,
galite pamatyti kaip jis keičiasi.
Jaunikliams bręstant
jų ragai būna užsirietę atgal.
O vyresnių
ragai auga į priekį.
Tai gana kieta.
Pažiūrėję į sprando klostę,
pamatysit mažus trikampius kauliukus,
kurie užauga į didelius trikampius,
o tada išsilygina sulig sprando klostės kraštu,
panašiai kaip ir
pachicefalozauro spygliai.
Ir tada, kadangi jaunikliai yra mano kolekcijoje,
aš juos prapjaunu
ir pažiūriu vidun.
Ir mažasis yra labai porėtas.
Vidutinis yra labai porėtas.
Bet įdomu tai, kad
suaugęs triceratopsas irgi buvo porėtas.
Ir tai dviejų metrų kaukuolė.
Didelė kaukuolė.
Bet yra kitas dinozauras,
kuris rastas toje pat geologinėje vietovėje,
kuris atrodo, kaip triceratopsas, išskyrus tai, kad jis didesnis,
ir jis vadinamas torozauru.
O torozauras, kai jį prapjaunam,
turi brandų kaulą.
Bet jis turi šitas dideles skyles skyde.
Ir visi sako: „Triceratopsas ir torozauras
negali būti tas pats gyvūnas,
nes vienas yra didenis nei kitas."
(Juokas)
„Ir jis turi skyles sprando klostėje."
Ir aš sakau: „Na, ar mes turim torozaurų jauniklių?''
Ir jie sako: „Na, ne,
bet jis turi skyles savo sprando klostėje.''
Taigi, vienas iš mano studentų, John Scannella,
peržiūrėjo visą mūsų kolekciją
ir atrado
bepradedančią formuotis skylę
triceratopse
ir, žinoma, atvirą skylę torozaure.
Taigi, jis rado pereinamuosiuos individus
tarp triceratopso ir torozauro,
kas yra jėga.
Taigi, dabar mes žinome, kad
torozauras
iš ties yra suaugęs triceratopsas.
Taigi, kai mes duodame dinozaurams vardus,
kai mes bet kam duodame vardus,
pasiliekame pirmąjį vardą,
o antrojo atsisakome.
Taigi, torozauras išnykęs.
Jei klausėtės žinių - tai triceratopsas,
nes daug žinių transliuotojų ne taip suprato.
Jie galvojo, kad torozauras turėtų būti paliktas, o triceratopso atsisakyta,
bet taip nebus.
(Juokas)
Mes galime padaryti tą patį su keletu dinozaurų.
Turiu galvoje, štai edmontozauras
ir anatotitanas.
Anatotitanas reiškia „didelė antis''.
Tai milžiniškas ančiasnapis dinozauras.
Štai.
Taigi, pažiūrėkime į kaulo histologiją.
Kaulo histologija rodo,
kad edmontozauras yra jauniklis,
ar bent jau paauglys,
o kitas yra
suaugęs.
Taigi, atsisakome anatotitano.
Mes galime tęsti ir tęsti.
Ir paskutinis
yra tiranozauras.
Yra du dinozaurai –
tiranozauras ir nanotiranozauras.
(Juokas)
Ir vėl, pradedate svarstyti.
(Juokas)
Bet buvo iškeltas geras klausimas.
Jie buvo apžiūrinėjami
ir galų gale pasakyta: „Vienas turi 17 dantų, o didžiausias – 12.
Ir tai visiškai nesuprantama,
nes nėra žinoma apie jokį dinozaurą,
kurio dantų skaičius mažėtų jam augant.
Taigi, tai turi būti tiesa –
jie turi būti skirtingi dinozaurai.''
Taigi, mes juos prapjovėme.
Ir, žinoma,
nanotyranozauras turi jauniklio kaulus,
o didesnio kaulai labiau subrendę.
Atrodo tarsi jis dar galėtų augti.
Ir Uolėtųjų kalnų muziejuje, kur aš dirbu,
suradau keturis tiranozaurus,
kad galėčiau juos visus prapjauti.
Bet iš tiesų man neprireikė jų pjaustyti,
nes aš išrikiavau jų nasrus
ir pasirodė, kad didžiausiais iš jų turėjo 12 dantų,
mažesnis –13,
mažiausiais – 14.
Ir žinoma, nanotiranozauras turėjo 17.
Ir mes peržiūrėjome kitų kolekcijas ir
radome tokį, kuris turėjo 15 dantų.
Taigi, ir vėl lengva pasakyti,
kad į tiranozauro vystymosi stadijas
įėjo ir nanotiranozauras,
ir todėl galime išbraukti dar vieną dinozaurą.
(Juokas)
Taigi, dabar turime tik
septynis kreidos periodo pabaigoje
gyvenusius dinozaurus.
Ir tai geras skaičius.
Geras skaičius išnykimui.
Kaip ir galite įsivaizduoti,
tai nelabai patinka ketvirtokams.
Ketvirtokai mėgsta dinozaurus,
jie mokosi juos atmintinai.
Ir jiems šitai nepatinka.
(Juokas)
Labai jums ačiū.
(Plojimai)